C 255 A/4
SK
Úradný vestník Európskej únie
20.7.2023
Po prijatí do zamestnania budú úspešní uchádzači požiadaní, aby preukázali svoje zručnosti a schopnosti – všeobecné aj týkajúce sa daného oboru – v jednom z jazykov úradu EUIPO.
Je preto potrebné zorganizovať hlavné aspekty výberu v danom jazyku.
Z technických dôvodov a s cieľom zaručiť konzistentnosť všetkých testov budú pokyny poskytnuté počas testov, IT rozhrania pre správu testov a komunikácia s dohliadajúcimi pracovníkmi v anglickom jazyku.
V pozvánkach pre uchádzačov a na webovom sídle úradu EUIPO bude uvedený odkaz na preklad týchto pokynov a príslušných snímok obrazoviek IT rozhraní v piatich jazykoch úradu EUIPO. 4.3.
Fázy výberového konania 4.3.1.
Prihláška Na podanie prihlášky musí mať uchádzač vytvorené používateľské konto EPSO.
Uchádzači, ktorí ešte používateľské konto EPSO nemajú, si ho budú musieť vytvoriť.
Na všetky prihlášky adresované úradu EPSO si uchádzač môže vytvoriť iba jedno konto.
Uchádzači sa musia prihlásiť online na webovom sídle úradu EPSO (4) do 29. augusta 2023 do 12.00 hod. (poludnie) stredoeurópskeho času.
Potvrdením prihlášky uchádzači vyhlasujú na svoju česť, že spĺňajú všetky podmienky uvedené v oddiele „Spĺňam podmienky?“.
Po potvrdení prihlášky v nej už nebudú môcť vykonať žiadne zmeny.
Za vyplnenie a potvrdenie prihlášky v stanovenej lehote nesú zodpovednosť uchádzači.
Uchádzači budú musieť do svojho používateľského konta EPSO nahrať naskenované kópie dokumentov, ktorými doložia vyhlásenia uvedené vo svojej prihláške, a to do 2. októbra 2023 do 12.00 hod. (poludnie) stredoeurópskeho času.
4.3.2.
Testovanie Všetci uchádzači, ktorí svoju prihlášku potvrdili v lehote stanovenej v tomto oznámení, budú pozvaní na testy.
a) Testy uvažovania Testy overujúce schopnosti uchádzačov v oblasti uvažovania budú organizované takto:
Jazyk
Otázky
Trvanie
Požadovaný minimálny počet bodov
Verbálne uvažovanie
prvý jazyk
20 otázok
35 min.
10 bodov z 20
Numerické uvažovanie
prvý jazyk
10 otázok
20 min.
Abstraktné uvažovanie
prvý jazyk
10 otázok
10 min.
numerické a abstraktné uvažovanie spolu: 10 bodov z 20
Test
Na to, aby uchádzač uspel v testoch uvažovania, musí dosiahnuť požadovaný minimálny počet bodov aspoň 10 z 20 v teste verbálneho uvažovania a zároveň kombinovaný požadovaný minimálny počet bodov aspoň 10 z 20 v testoch numerického a abstraktného uvažovania.
Cieľom týchto testov je vybrať uchádzačov s dostatočnou úrovňou schopností v oblasti uvažovania.
Tieto testy sú vyraďovacie, čo znamená, že zatiaľ čo uchádzači musia dosiahnuť požadovaný minimálny počet bodov, aby mohli vo výberovom konaní pokračovať, získané body sa nezapočítajú do konečného celkového počtu bodov (pozri oddiel 4.3.3).
V prípade uchádzačov, ktorí nedosiahnu požadovaný minimálny počet bodov v testoch uvažovania, nebudú výsledky ich ostatných testov (testu pozostávajúceho z otázok s voliteľnými odpoveďami v danom odbore a prípadovej štúdie) obodované a títo uchádzači nebudú o týchto výsledkoch informovaní.
(4)
https://epso.europa.eu/sk/job-opportunities/open-for-application.